En Espanya, y en especial en zonas montanyesas con abundancia de selvas, como l'Alto Aragón, os pellizos d'animals salvaches que se capturaba con trampas u por cazada suposaban una fuent d'ingresos extra ta os habitants de muitas aldeyas y lugars, pus se podeban vender a uns comerciants especializaus, os pellicers u pellizoners, que dica meyaus d'o sieglo XX soleban viachar por os lugars y les ne pagaban en efectivo. Bells eixemplos d'as especies que mas a sobén se cazaba ta iste manister, y as que millor se pagaba por lo finos que yeran os pellizos, son as fuinas, as rabosas u os taixudos.